રાજસ્થાનના રાજસમંદ જીલ્લમાં આવેલ કુંભલગઢ કિલ્લાનું નિર્માણ રાણા કુંભાએ કરાવ્યું હતું. આ કિલ્લાની દીવાલ કે જે ૩૬ કિલોમીટર લાંબી(વિશ્વની બીજા નંબરની સૌથી લાંબી દીવાલ) અને ૧૫ ફૂટ પહોળી છે. સમુદ્ર કરતા સપાટી લગભગ ૧૧૦૦ મિટરની ઊંચાઈ પર છે. આ કિલ્લાનું નિર્માણ સમ્રાટ અશોકના બીજા દીકરા સમ્પ્રતિ દ્વારા બનાવાયેલા કિલ્લાના અવશેષો દ્વારા કરવામાં આવ્યું હતું. આ કિલ્લાના નિર્માણમાં ૧૫ ( સમય ૧૪૪૩થી ૧૪૫૮) વર્ષ જેટલો સમય લાગ્યો હતો. આ કિલ્લાના નિર્માણકાર્યના પત્યા પછી મહારાણા કુંભાએ સિક્કાઓ પણ છપાવ્યા હતા, જેમના પર કિલ્લો અને કિલ્લાના નામની કોતરણી અંકિત કરાઈ હતી.